№ КГД-15-4-11/2155-ВН от 28.01.2026

**«Тауарларды әкелу және жанама салықтарды төлеу туралы өтінішті алу туралы хабарлама нысанын бекіту туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық**

**және өзге де салдарын**

**БАҒАЛАУ**

(бұдан әрі – Жоба)

1. **Қоғамдық-саяси салдарын бағалау:**

Жоба Еуразиялық экономикалық одаққа мүше мемлекеттердің аумағына тауардың экспортын растау үшін Қазақстан Республикасының Салық кодексіне енгізілетін өзгерістер шеңберінде әзірленді. Жоба жалпы халықтың мүдделерін қозғайтын немесе қоғамдық-саяси пікірталас тудыратын өзгерістерді көздемейді. Бұл экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ететін оң әсер етеді.

Жобаны қабылдау қоғамда әлеуметтік шиеленісті немесе наразылықты тудырмайды. Керісінше, ол салықтық әкімшілендіру процесіне және салық төлеуден және бюджетке төленетін басқа да міндетті төлемдерден жалтаратын адамдарға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарын бағалау:**

Жоба Қазақстан Республикасы Салық кодексінің 49-бабы 4-тармағының төртінші бөлігін және 82-бабы 1-тармағының 8) тармақшасына іске асыру мақсатында әзірленді. Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

Жоба салық төлеушілер үшін жаңа міндеттер мен шектеулер енгізбейді, тек Қазақстан Республикасының Салық кодексінде көзделген процесті реттейді.

Осылайша, жоба заңнаманы қолдануда құқықтық айқындық пен болжамдылықты нығайтуға ықпал етеді.

**3. Ақпараттық салдарын бағалау:**

Жобаның ақпараттық салдары орташа деп бағаланады, өйткені Еуразиялық экономикалық одаққа мүше мемлекеттердің аумағына тауардың экспортын растау үшін тауарларды әкелу және жанама салықтарды төлеу туралы өтінішті алу туралы хабарлама әзірленді, бұл алынған мәліметтер бойынша қашықтықтан бақылауды жүзеге асыруға мүмкіндік береді, нәтижесінде көлеңкелі экономика үлесінің қысқаруына және тиісінше бюджетке салықтардың ұлғаюына әкеп соғады.

Бұдан басқа, Салық кодексінің нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда осы тақырып бойынша пресс-релиз ұсынылатын болады.

**4. Өзге де салдарын бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға алып келмейді.

Жоба республикалық бюджеттен қосымша шығыстарға әкеп соқпайды, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Тәкиев**

**Согласовано**

28.01.2026 12:54 Тобыкбаев Аслан Нурбосынович

